CELEX: 62009TN0078
Language: da
Date: 2009-02-25 00:00:00
Title: Sag T-78/09 P: Appel iværksat den 25. februar 2009 af Europa-Parlamentet til prøvelse af dom afsagt den 11. december 2008 af Personaleretten i sag F-148/06, Collée mod Parlamentet

1.5.2009   
            
            
               DA
            
            
               Den Europæiske Unions Tidende
            
            
               C 102/28
            
         Appel iværksat den 25. februar 2009 af Europa-Parlamentet til prøvelse af dom afsagt den 11. december 2008 af Personaleretten i sag F-148/06, Collée mod Parlamentet
   (Sag T-78/09 P)
   2009/C 102/42
   Processprog: fransk
   
      Parter
   
   
      Appellant: Europa-Parlamentet (ved C. Burgos og A. Lukošiūtė, som befuldmægtigede)
   
      Den anden part i appelsagen: Laurent Collée (Luxemburg, Luxemburg)
   
      Appellantens påstande
   
   
               —
            
            
               Ophævelse i det hele af den appellerede dom fra Personaleretten
            
         
               —
            
            
               Der træffes endelig afgørelse i sagen og Europa-Parlamentet frifindes for de af L. Collée nedlagte påstande.
            
         
               —
            
            
               Der træffes afgørelse om sagsomkostningerne efter gældende ret.
            
         
      Anbringender og væsentligste argumenter
   
   Ved nærværende appel har Parlamentet nedlagt påstand om ophævelse af dom afsagt af Personaleretten den 11. december 2008 i sag F-148/06, Collée mod Parlamentet, hvorved Personaleretten annullerede Parlamentets afgørelse om tildeling af to points for fortjeneste til L. Collée for forfremmelsesåret 2004.
   Til støtte for sin appel har Parlamentet fremsat fire anbringender:
   
               —
            
            
               En fordrejning af de faktiske omstændigheder og bevisforholdene, idet Personaleretten fastslog, at L. Collée ikke havde fået tildelt et tredje point alene af den grund, at hans fortjenester ikke var højere end de tjenestemænd, der havde opnået tre points, skønt den sammenligning, der var foretaget med henblik på at besvare L. Collées administrative klage havde godtgjort, at hans bedømmelsesrapport ikke var på samme niveau som de tjenestemænds, der havde opnået tre points.
            
         
               —
            
            
               Manglende begrundelse, idet Personaleretten ikke har redegjort for grundene til, at den har fraveget tidligere retspraksis, og en modsigende begrundelse dels i præmis 42 og 46 i forhold til præmis 18 i den appellerede dom, og dels i præmis 43 og 46 i forhold til præmis 44 og 45 i den pågældende dom.
            
         
               —
            
            
               Tilsidesættelse af artikel 45 i vedtægten for tjenestemænd i De Europæiske Fællesskaber og retspraksis vedrørende denne bestemmelse, for så vidt som Parlamentets krav om højere fortjenester for tildeling af et tredje point ikke er i strid med vedtægtens artikel 45. En tjenestemand skal således have højere fortjenester end den sidste tjenestemand, der har opnået tre points.
            
         
               —
            
            
               Tilsidesættelse af ligebehandlingsprincippet derved, at Parlamentet foreholdes at have tilsidesat dette princip, skønt L. Collée ikke var i en situation, der kan sammenlignes med den, som de tjenestemænd, der havde opnået tre points for fortjeneste, befandt sig i.